stanford-oval/wikipedia huggingface dataset:
Aleksandr Ivanov (laulaja)

| Aleksandr Ivanov |
| --- | --- |
 Ivanov vuonna 2017
Henkilötiedot
Syntynyt: 29. lokakuuta 1994 (ikä 29) Homel, Valko-Venäjä
Ammatti:  laulaja
Muusikko
Taiteilijanimi:  Ivan
Aktiivisena:  2009–
Tyylilajit:  popmusiikki ja pop rock 
Soittimet:  laulu
Aiheesta muualla
www.ivanmusic.ru
  [ Muokkaa Wikidatassa ] [ ohje ]  
Aleksandr Viktorovitš Ivanov (ven. Александр Викторович Иванов, valkoven. Аляксандр Віктаравіч Іваноў, Aljaksandr Viktaravitš Ivanou s. 29. lokakuuta 1994, Homel, Valko-Venäjä), tunnetaan myös taiteilijanimellä Ivan, on valkovenäläis-venäläinen laulaja. Ivanovin ura alkoi vuonna 2009, kun hän esiintyi Mass Medium Fest -rockfestivaalilla. Ivanov voitti 5 Stars -kilpailun vuonna 2015 ja hänen oli tarkoitus edustaa Venäjää Intervision laulukilpailussa 2015, mutta tapahtuma peruttiin.
Eurovision laulukilpailu 2016

Ivanov valittiin 26. tammikuuta 2016 Valko-Venäjän euroviisukarsinnassa edustamaan maata Eurovision laulukilpailussa 2016 kappaleella Help You Fly. Ivanov aiheutti ennakkokohua ilmoittamalla, että aikoo esiintyä kilpailussa alasti elävien susien kanssa. Aikeita ei kuitenkaan hyväksytty. Eurovision laulukilpailussa Ivanov sijoittui toisen semifinaalin 12:nneksi eikä päässyt finaaliin.
Diskografia > Singlet

Krest I Ladon (2015)
Help You Fly (2016)
Armageddon (elokuva)

| Armageddon |
| --- | --- |

Ohjaaja:  Michael Bay
Käsikirjoittaja:  Robert Roy Pool   Jonathan Hensleigh J. J. Abrams Tony Gilroy Shane Salerno
Tuottaja:  Michael Bay Jerry Bruckheimer Gale Anne Hurd
Säveltäjä:  Trevor Rabin Harry Gregson-Williams
Kuvaaja:  John Schwartzman
Leikkaaja:  Mark Goldblatt Chris Lebenzon Glen Scantlebury
Tuotantosuunnittelija:  Michael White
Pukusuunnittelija:  Michael Kaplan Magali Guidasci
Pääosat:  Bruce Willis   Billy Bob Thornton   Ben Affleck   Liv Tyler   Will Patton  Steve Buscemi  Owen Wilson
Valmistustiedot
Valmistusmaa:   Yhdysvallat
Tuotantoyhtiö:  Touchstone Pictures
Levittäjä:  InterCom Netflix Disney+
Ensi-ilta:   1. heinäkuuta 1998  17. heinäkuuta 1998
Kesto:  150 min
Alkuperäiskieli:  englanti
Budjetti:  140 000 000 dollaria
Tuotto:  553 709 788 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Armageddon on Michael Bayn ohjaama yhdysvaltalainen katastrofielokuva vuodelta 1998. Elokuvan nimi Armageddon on englanninkielinen muoto sanasta Harmageddon.
Rooleissa

| 0 | 1 | 2 |
| --- | --- | --- |
|   Bruce Willis   | … |   Harry Stamper   |
|   Billy Bob Thornton   | … |   Dan Truman   |
|   Ben Affleck   | … |   A.J. Frost   |
|   Liv Tyler   | … |   Grace Stamper   |
|   Will Patton   | … |   Charles 'Chick' Chapple   |
|   Steve Buscemi   | … |   Rockhound   |
|   William Fichtner   | … |   eversti William Sharp   |
|   Owen Wilson   | … |   Oscar Choi   |
|   Michael Clarke Duncan   | … |   Jayotis 'Bear' Kurleenbear   |
|   Peter Stormare   | … |   Lev Andropov   |
|   Ken Hudson Campbell   | … |   Max Lennert   |
|   Jessica Steen   | … |   Jennifer Watts   |
|   Keith David   | … |   kenraaliluutnantti Kimsey   |
|   Chris Ellis   | … |   Walter Clark   |
|   Jason Isaacs   | … |   tri Ronald Quincy   |
|   Eddie Griffin   | … |   Little Guy   |
|   Charlton Heston   | … |   kertoja   |
Musiikki

Elokuvan tunnusmusiikki "I Don’t Want to Miss a Thing" nousi hittilistojen kärkeen heti elokuvan ilmestyttyä. Kappaleen esitti yhdysvaltalainen rockyhtye Aerosmith. Elokuvassa oli myös muita Aerosmithin kappaleita. Elokuvan musiikkia esittivät myös muun muassa Bon Jovi ja Journey. Kappaleista julkaistiin levy Armageddon: The Album.
"I Don’t Want to Miss a Thing" – Aerosmith
"Remember Me" – Journey
"What Kind of Love Are You On" – Aerosmith
"La Grange" – ZZ Top
"Roll Me Away" – Bob Seger
"When the Rainbow Comes" – Shawn Colvin
"Sweet Emotion" – Aerosmith
"Mister Big Time" – Jon Bon Jovi
"Come Together" – Aerosmith
"Wish I Were You" – Patty Smyth
"Starseed" – Our Lady Peace
"Leaving on a Jet Plane" – Chantal Kreviazuk
"Theme from Armageddon" – Trevor Rabin
"Animal Crackers" – dialogi Ben Affleck ja Liv Tyler, laulu ja piano Steven Tyler
Aiheesta muualla

Armageddon Internet Movie Databasessa (englanniksi)
Aksu (joki)

| Aksu 阿克苏河 |
| --- | --- |
Laskupaikka:  Tarim
Maat:   Kirgisia  Kiina
Pituus:  224 km

Aksu (uiguuriksi ئاقسۇ دەرياسى, Aqsu deryasi, yksink.: 阿克苏河; perint.: 阿克蘇河; pinyin: Ākèsù Hé) on joki Xinjiangin autonomisella alueella Kiinassa ja Yssyk-Kölin alueella Kirgisiassa. Aksu on 224 kilometriä pitkä, ja se on yksi Tarimin suurimmista sivujoista.
Bernhard Meyer

Bernhard Meyer (1767 Hanau – 1836 Offenbach am Main) oli saksalainen lääkäri, kasvitieteilijä ja ornitologi.
Meyer teki lintutieteellisiä retkiä Hollantiin, Sveitsiin ja Tanskaan vuosina 1805–1827.
Meyer kirjoitti yhdessä Philipp Gottfried Gaertnerin (1754–1825) ja Johannes Scherbiuksen (1769–1813) kanssa kasvitieteellisen teoksen Flora der Wetterau (1799). Yhdessä Johann Wolfin kanssa hän kirjoitti lintutieteellisen teoksen Taschenbuch der deutschen Vögelkunde Oder kurze Beschreibung aller Vögel Deutschlands (Frankfurt am Main, 1810).
Meyer antoi tieteellisen nimen grönlanninlokille vuonna 1822. Hän perusti lintukokoelman Senckenbergin  luonnonhistorialliseen museoon Frankfurt am Mainiin.
Avant Garden

| Avant Garden |
| --- | --- |

Tiedot
Toiminnassa:  2013–
Tyylilaji:  vaihtoehtorock, stoner rock, indie rock, psykedeelinen rock
Kotipaikka:  Suomi
Jäsenet:  Jaakko Inkinen  Teemu Kaipomäki  Ville Hardén
Levy-yhtiö:  Kello Neljän Levyt  
Infobox OKNimi-testi OK: 
Avant Garden on Helsingissä kesällä 2013 perustettu alternative rock -yhtye. Yhtyeen debyytti-EP The Amazing Adventures Of Space Cadet julkaistiin marraskuussa 2015, ja ensimmäinen täyspitkä albumi Avant Garden lokakuussa 2017.
Historia

Yhtye sai alkunsa Queens Of The Stone Agen konsertin jälkeen kesäkuussa 2013. Perustajajäsenet, laulaja-kitaristi Jaakko Inkinen, multi-instrumentalisti Teemu Kaipomäki ja basisti Ville Hardén tapasivat alun perin opiskellessaan Keski-Suomen Opistolla vuonna 2009. Yhtyeen nykyiseen livekokoonpanoon kuuluu kolmikon lisäksi multi-instrumentalisti Samuli Hyvönen sekä rumpali Konsta Vehkala.
Jäsenet

Jaakko Inkinen – laulu, kitara, etc. (2013–)
Teemu Kaipomäki – laulu, kitara, rummut, etc. (2013–)
Ville Hardén – basso, perkussiot, etc. (2013–)
Jäsenet > Livemuusikot

Samuli Hyvönen – kitara, koskettimet, perkussiot, etc. (2016–)
Konsta Vehkala – rummut, etc. (2017–)
Jäsenet > Vierailijat

Antti Vaheri (usealla julkaisulla)
Eero-Pekka Damskägg (usealla julkaisulla)
Kari Tykkyläinen (Avant Garden)
Lassi Laitinen (Avant Garden)
Rosa Nieminen (Avant Garden)
Diskografia > Albumit

Avant Garden (2017)
Diskografia > EP:t

The Amazing Adventures Of Space Cadet (2015)
Diskografia > Singlet

"Apollo" (2015)
"16:18" (2015)
"Apollo (Remix)" (2016)
"While There Is Still Time" (2016)
"The Easy Way Out" (2017)
Diskografia > Videot

"Apollo" (2015)
”From Dusk Till Dawn“ (2016)
”While There Is Still Time” (2017)
"Into The Hole" (2018)
"John Doe" (2018)
Alfred Pfaff

Alfred Pfaff (16. heinäkuuta 1926 Frankfurt am Main – 27. joulukuuta 2008) oli saksalainen jalkapalloilija, joka pelasi keskikentällä.
Pfaff pelasi maajoukkueessa vuosien 1953 ja 1956 välillä yhteensä seitsemän ottelua, joissa hän teki kaksi maalia. Hän voitti maailmanmestaruuden vuoden 1954 MM-kilpailuissa, joissa hän pelasi yhden ottelun ja teki yhden maalin.
Seurajoukkueessaan Eintracht Frankfurtissa Pfaff voitti Bundesliigan vuonna 1959 ja pelasi seuraavana vuonna Real Madridia vastaan Euroopan cupin finaalissa.
1960-luvulta lähtien Pfaff työskenteli baarin- ja hotellinpitäjänä Odenwaldissa.
Aiheesta muualla

Alfred Pfaff (Arkistoitu – Internet Archive)
Saksan joukkue – Jalkapallon MM-kilpailut 1954
1 Turek |
2 Laband |
3 Kohlmeyer |
4 Bauer |
5 Erhardt |
6 Eckel |
7 Posipal |
8 Mai |
9 Mebus |
10 Liebrich |
11 Metzner |
12 Rahn |
13 Morlock |
14 Klodt |
15 O. Walter |
16 F. Walter |
17 Herrmann |
18 Biesinger |
19 Pfaff |
20 Schäfer |
21 Kubsch |
22 Kwiatkowski |
Valmentaja Herberger
Barkley L. Hendricks

| Barkley L>  Hendricks |
| --- | --- |
 Hendricks vuonna 2013
Henkilötiedot
Syntynyt: 16. huhtikuuta 1945 Philadelphia, Pennsylvania, Yhdysvallat
Kuollut: 18. huhtikuuta 2017 (72 vuotta) New London, Connecticut
Kansalaisuus:  Yhdysvallat
Ammatti:  muotokuvataiteilija ja valokuvaaja
Barkley Leonnard Hendricks (16. huhtikuuta 1945 Philadelphia, Pennsylvania, Yhdysvallat – 18. huhtikuuta 2017 New London, Connecticut) oli yhdysvaltalainen muotokuvataiteilija ja valokuvaaja. Hänen teoksiensa inspiraationa olivat populaarimusiikki, kulttuuri ja urheilu.
Hendricksin maalaukset kertoivat laajalti mustien ihmisten identiteetistä. Hän opiskeli Pennsylvanian kuvataideakatemiassa, josta jatkoi Yalen yliopistoon. Sieltä hän valmistui vuonna 1972.
Aiheesta muualla

Kuvia tai muita tiedostoja aiheesta Barkley L. Hendricks Wikimedia Commonsissa
Ajina Tepe

| Ajina Tepe |
| --- | --- |
 Ajina Tepen raunioita.
Sijainti
 Ajina Tepe
Koordinaatit:  37°47′53″N, 68°51′16″E
Valtio:   Tadžikistan
Historia
Tyyppi:  buddhalainen luostari
Ajanjakso:  varhaiskeskiaika
Alue:  Qurgonteppa, Hatlon
Aiheesta muualla
  Ajina Tepe Commonsissa 
Infobox OKNimi-testi OK: 
Ajina Tepe on raunioitunut varhaiskeskiaikainen buddhalainen luostari Tadžikistanissa Vahšjoen laaksolla lähellä Qurgonteppan kaupunkia. Luostaria käytettiin sadan vuoden ajan 600-luvun puoliväliltä arabien valloitusretkiin saakka seuraavan vuosisadan puolelle. Ajina Tepe on Tadžikistanin aielistalla Unescon maailmanperintöluetteloon.
Sijainti

Ajina Tepe sijaitsee Tadžikistanissa noin 12 kilometriä itään Qurgonteppan kaupungista Vahšjoen laakson alueella. Noin kilometrin päässä etelään sijaitsee Čorgul Tepen varhaiskeskiaikaisen kaupungin rauniot.
Kohde

Ennen kohteen kaivauksia paikalla oli kaksi neliskulmaista kumparetta. Kumpareiden kohoavan osuuden koko oli 50x100 metriä. Ne kohosivat ympäröivästä maastosta 4–5 metriä. Itse kohde on sittemmin paljastettu kokonaan kaivauksissa.
Ajina Tepe oli buddhalainen luostari. Paikka jaetaan kahteen puoliskoon, jotka koostuvat luostarin munkkien tiloista ja temppelitiloista. Luostari kattoi kohteen kaakkoispuoliskon. Luostari koostuu rakennuksista, jotka ympäröivät 19x19 metrin kokoista sisäpihaa. Luostarin sivuilla oli neljä ayvānia eli kolmiseinäistä pihalle päin avointa tilaa. Niiltä johti ovi pienempään huoneeseen. Pohjoisimmasta ayvānista johti ovi temppelin ayvānille. Eteläisen ayvānin takana oli luostaripuoliskon pyhättö. Pyhättö oli 7x7 metriä suuri tila, jonka seinät oli koristeltu maalauksin. Tilassa oli myös veistoksia, joista keskeisin oli aikanaan arviolta 4 metriä korkea hahmo.
Temppelipuoliskolla eli luoteispuoliskolla oli luoteisseinämällään joukko huoneita. Huoneisiin kuului yksi suurempi ja kuusi pienempää pyhättöä. Temppelitiloilla oli 12 metriä pitkä Buddhan veistos. Suuri tähdenmuotoinen stupa kattoi suuren osan kohteen sisäpihasta. Sen leveys oli 2x25 metriä. Stupan jalustalla oli kaksi tasannetta, niistä alempi korkeudeltaan 1,3 metriä ja ylempi 4 metriä. Jalustan päällä ollut rakennelma on säilynyt osittain.
Kohde > Taide

Temppelipuolen huoneiden ja käytävien seinät on koristeltu riveillä istuvaa Buddhaa esittävillä maalauksilla. Hahmot on tehty eri värein ja kuvattu eri vaatteissa. Yksi maalauksista esittää ilmeisesti kahta toksharialaista ylimystön jäsentä. Kohteen monet eri veistokset esittävät esimerkiksi Buddhaa, Boddhisattvoja ja devoja. Valtava Buddhaa nirvanassa esittävä veistos täytti yhden huoneen, Osa veistosta, kuten sen pään yläosa on tuhoutunut. Jo pelkästään veistoksen jalan pituus on 2 metriä. Koko pituus oli 12 metriä. Monet pienemmät Buddhaveistokset ovat säilyneet paremmin. Jotkin veistokset esittävät tavallisia ihmisiä, kuten munkkeja tai yläluokan jäseniä. Paikalla oli myös joitakin eläinaiheisia esimerkiksi hevosia ja lintuja esittäviä veistoksia. Ajina Tepen taide edustaa tokharialaista buddhalaista suuntausta, joka tuolloin oli huipussaan. Tyyli on tulos baktrialaisen ja intialaisen tyylin sekoittumisesta. Ajina Tepen kaltaiset arkkitehtuuriset piirteet yleistyivät sittemmin myös muualla buddhalaisessa maailmassa. Piirteitä omaksuttiin myös sittempään islamilaiseen arkkitehtuuriin.
Historia

Luostaria käytettiin suurin piirtein sadan vuoden ajan. Rakennuksen piirteet olivat tyypillisiä 400–700-luvuille. Tarkemmin se on voitu ajoittaa paikalta löydettyjen kolikkojen avulla. Tokharialaisia ja sogdialaisia kolikkoja paikalta on ajoitettu 600-luvun jälkimmäiseltä puoliskolta 700-luvun ensimmäiselle puoliskolle. Luostari hylättiin arabien valloitusretkien aikoihin vuosina 737–750. Joitakin sen tiloja käytettiin asuintiloina ja työpajoina vielä 700-luvun jälkipuoliskolla.
Paikalla tehtiin suurimittaisia kaivauksia vuosien 1961 ja 1975 välillä. Kaivaukset toteutettiin Tadžikistanin neuvostotasavallan tiedeakatemian ja Neuvostoliiton tiedeakatemian orientalistiikan laitoksen yhteistyönä. Koko kohde on paljastettu kaivauksien yhteydessä. Ajina Tepe on ollut vuodesta 1999 Tadžikistanin aielistalla Unescon maailmanperintöluetteloon.
Buddhaa nirvanassa esittävä suuri veistos Ajina Tepestä.
Seinämaalaus.
Bardsey Island

Bardsey Island
Saari mantereelta nähtynä.
| --- | --- |
Muut nimet:  Ynys Enlli
Sijainti:  Gwynedd Wales Yhdistynyt kuningaskunta
Vesialue:  Irlanninmeri 
Pinta-ala:  1,8 km²
| --- | --- |
Asukasluku:  4
Luokitus:  Site of Special Scientific Interest (käännä suomeksi) 
muokkaa - muokkaa wikitekstiä - muokkaa Wikidataa
Bardsey Island (kymriksi Ynys Enlli) on saari Walesin rannikolla, Yhdistyneessä kuningaskunnassa. Saari oli keskiajalla pyhiinvaeltajien määränpää. Nykyisin saarella on 4 vakituista asukasta ja se on osa luonnonsuojelualuetta.
Maantiede

Saari on pinta-alaltaan 1,8 km² ja se sijaitsee Llŷnin niemimaan kärjessä Gwyneddin kreivikunnassa Walesissa. Matkaa mantereelle saarelta on noin 3 kilometriä. Saari on useiden muiden Britannian saarten tapaan luonnonpuisto. Sillä on tavattu 310 eri lintulajia, joihin lukeutuvat esimerkiksi ruokki, pikkuliitäjä, riskilä ja lunni. Saarella on myös noin 200 harmaahyljettä.
Historia

Ensimmäiset merkit ihmisasutuksesta saarella ovat ajalta 7 500 vuotta eaa. ja saarelta tunnetaan 45 esihistoriallista löydöspaikkaa. Legendan mukaan saari oli pyhä kelttiläisille druideille ja myöhemmin saaresta tuli merkittävä kristinuskon keskus. 1100-luvulta peräisin oleva Llandaffin kirja kertoo 500 vuotta walesilaisen Llandaffin hiippakunnan historiaa ja mainitsee Bardseytä kutsutun "Britannian Roomaksi" ja kolmen saarelle tehdyn matkan uskottiin vastaavan pyhiinvaellusta Roomaan. Llandaffin kirja mainitsee myös, että saarelle on haudattu 20 000 tunnustajaa ja pyhimystä. Hautoja on sittemmin löydetty kaivauksissa, joista ainoa suurempimuotoinen järjestettiin 1990-luvulla saaren kappelin eteläpuolella. Tuolloin löydettiin 25 keskiaikaista hautaa. 500-luvulla saarella on ollut luostari ja 1200-luvulla rakennettiin apottiluostari, mutta kumpikaan ei ole säilynyt nykypäivään. Osa apottiluostarin kivitornia on kuitenkin edelleen pystyssä. Luostarien munkit lähtivät saarelta, kun luostarijärjestelmä lakkautettiin vuonna 1536.
Bardseytä asutettiin vielä munkkien lähdön jälkeen, mutta sen asukasluku on tippunut huipustaan. 1800-luvulla saaren asukkaiden pääelinkeinoja olivat hummerien, rapujen ja osterien pyynti ja saarella oli noin 140 asukasta. Vuonna 1931 saarella oli enää 54 asukasta ja saaren viimeinen koulu suljettiin 1950-luvulla. Vuonna 1979 saaren osti Bardsey Island Trust, jonka tarkoitus on säilyttää Bardsey elävänä yhteisönä. Nykyisin saarella on neljä vakituista asukasta ja kesäisin asukasluku nousee noin kahdeksaankymmeneen. Saarella on yksi 300:n lampaan maatila.
Aiheesta muualla

Wikimedia Commonsissa on kuvia tai muita tiedostoja aiheesta .
Bardsey Island Trust (kymriksi, englanniksi)
Saaren vanhan luostarin kivitorni.
Benedict Wong

| Benedict Wong |
| --- | --- |
 Benedict Wong San Diegon Comic-Conissa 2016.
Henkilötiedot
Syntynyt: 1971 (ikä 52–53) Salford, Englanti
Ammatti:  näyttelijä
Näyttelijä
Merkittävät roolit:  Kublai-kaani (Marco Polo) Bruce Ng (Yksin Marsissa) Wong (Marvel Cinematic Universe)
Aiheesta muualla
IMDb 
Elonet
Benedict Wong (s. 1971 Salford, Englanti) on brittiläinen näyttelijä. Hän on näytellyt muun muassa elokuvissa Prometheus ja Yksin Marsissa sekä komediasarjoissa Väärät miehet ja IT-porukka. Hän näyttelee myös Marvel Cinematic Universen elokuvissa ja Disney+-sarjoissa Wongia. Vuonna 2003 hän oli ehdolla BIFA-palkinnon saajaksi (paras sivuosa) elokuvasta Dirty Pretty Things. Wong näyttelee Kublai-kaania Netflixin julkaisemassa draamasarjassa Marco Polo.
Aiheesta muualla

Benedict Wong Internet Movie Databasessa. (englanniksi)
AMD

| Advanced Micro Devices, Inc>  |
| --- | --- |

Tunnuslause:  Enabling today. Inspiring tomorrow.
Yritysmuoto:  pörssiyhtiö
Osake:  NASDAQ: AMD NASDAQ-100
ISIN:  US0079031078
Perustettu:  1969
Perustaja:  Jerry Sanders Edwin Turney
Toimitusjohtaja:  Lisa Su
Kotipaikka:  Santa Clara, Kalifornia, Yhdysvallat
Toimiala:  puolijohdeteollisuus
Tuotteet:  mikroprosessorit
Liikevaihto:   6,48 mrd $ (2018)
Nettotulos:   337 milj $ (2018)
Henkilöstö:  10 100 (2018)
Kotisivu:  www.amd.com
Infobox OKVirheellinen NIMI-arvo: 
AMD eli Advanced Micro Devices, Inc. on vuonna 1969 perustettu yhdysvaltalainen puolijohdevalmistaja.
Yhtiön nykyinen pääkonttori Santa Clarassa, Kaliforniassa
Yhtiö valmistaa muun muassa suorittimia, RAM-muistipiirejä, grafiikkasuorittimia ja emolevyjen piirisarjoja. Yhtiö on Intelin jälkeen maailman toiseksi suurin x86- ja x86-64-arkkitehtuurien suoritinvalmistaja. Yhtiö kilpailee Nvidian kanssa grafiikkasuorittimien valmistuksessa.
Historia

AMD:n perusti 1969 ryhmä Fairchild Semiconductorilla työskennelleitä insinöörejä. Yhtiö aloitti valmistamalla logiikkapiirejä ja RAM-piirien valmistuksen se aloitti vuonna 1975. Myöhemmin yhtiö aloitti Intel-kloonien valmistamisen, tarjoten muun muassa 286 ja 386 vastaavia suorittimia huokeampaan hintaan.
AMD on valmistanut menestyksekkäästi aritmetiikkasuorittimia kuten vuonna 1977 esitelty AM9511.
Vuonna 1999 AMD julkaisi Athlon-suorittimen (K7-arkkitehtuurilla), joka oli nopein x86-suoritin tammikuuhun 2002 saakka.
AMD osti ATI Technologiesin vuonna 2006.
GlobalFoundries irtaantui AMD:stä vuonna 2009, jolloin AMD jäi ilman omaa piirien valmistusta. AMD on ilmoittanut vuonna 2018 valmistuttavansa tulevia piirejä TSMC:n tehtailla Samsungin ollessa vielä vaihtoehtona. GlobalFoundries osti IBM:n piirivalmistuksen vuonna 2014.
Yhtiön toimitusjohtajaksi tuli Lisa Su lokakuussa 2014 aiemman toimitusjohtajan Rory Readin siirryttyä sivuun. Sun ansioiksi lasketaan AMD:n pelastaminen taloudellisesti heikosta tilanteesta. Sun aloittaessa AMD oli taloudellisesti vaikeassa tilanteessa ja yhtiön oli vähennettävä noin seitsemän prosenttia työntekijöistä (700 työpaikkaa). Su lopetti tappiollisen SeaMicron, jonka AMD oli ostanut 334 miljoonalla dollarilla vuonna 2012. Su keskittyi priorisoimaan yhtiön tuotekehitystä.
AMD paljasti sijoittajille Zen-arkkitehtuurin vuonna 2015. Toimitusjohtaja Sun mukaan yhtiön piti panostaa suorituskykyyn eikä vain halvempaan hintaan. Ensimmäiset Zen-arkkitehtuuria käyttävät Ryzen-suorittimet tulivat markkinoille vuonna 2017.
Zeniä on pidetty käänteentekevänä tuotteena yhtiön historiassa, sillä ennen sen julkaisua AMD keikkui konkurssin partaalla. Zen on nostanut AMD:n markkinaosuuden x86-suorittimien markkinoilla suurimmaksi yhtiön historiassa.
Yhtiö ilmoitti lokakuussa 2020 Xilinxin ostamisesta 35 miljardin dollarin arvoisella kaupalla, joka suoritetaan kokonaan osakkeiden vaihdolla. Kauppa valmistui helmikuussa 2022 ja AMD:n osakkeiden nousun johdosta kaupan arvoksi tuli 50 miljardia dollaria.
Vuoden 2022 aikana AMD:n arvo ylitti ensimmäistä kertaa kilpailijansa Intelin arvon.
Toukokuussa 2022 yhtiö ilmoitti, että se on saanut valmiiksi Pensando Systemsin ostamisen 1,9 miljardin dollarin arvoisessa kaupassa.
Helmikuussa 2023 kerrottiin, että yhtiö on saavuttanut yli 30 prosentin osuuden x86-suorittimien markkinoista. Mercury Researchin mukaan AMD:n osuus on 31,3 prosenttia ja Intelin 68,7 prosenttia. AMD:n eduksi sanotaan vahva suunnitelma palvelimiin tarkoitetuissa suorittimissa. Vuoden 2024 ensimmäisellä neljänneksellä yhtiö on saavuttanut parhaat tuloksensa palvelimiin ja työpöydälle tarkoitetuissa suorittimissa.
Heinäkuussa 2024 kerrottiin, että yhtiö ostaa suomalaisen Silo AI:n 665 miljoonan dollarin hinnalla. Elokuussa 2024 AMD sopi ostavansa ZT Systemsin 4,9 miljardin dollarin hinnalla.
Käyttökohteet

Yhtiön valmistamia komponentteja on muun muassa Applen tietokoneissa, pelikonsoleissa ja lukemattomissa muissa elektroniikkalaitteissa.
Yrityksen Zen- ja Radeon-arkkitehtuureihin perustuvia tuotteita käytetään eksaluokan supertietokoneissa.
Epyc-sarjan suorittimia käytetään datakeskuksissa.
Tuotteet > Am2900/Am29000

AMD on valmistanut useita Am2900 ja Am29000 -sarjojen suorittimia.
Am2900-sarja oli bit-slice-prosessori, jota käytettiin minitietokoneissa 1970- ja 1980-luvuilla.
Am29000-sarja oli suosittu sulaututetuissa järjestelmissä.
Tuotteet > AMD Accelerated Processing Unit

AMD Accelerated Processing Unit (APU) on AMD:n tuotelinja, jossa samalle prosessoriytimelle yhdistetään keskussuoritin ja grafiikkaprosessori. APU-mallistosta (aiemmin myös nimellä AMD Fusion) on tarkoitettu kannettaviin ja edullisempiin pöytäkoneisiin. Mallistoa käytetään myös PlayStation 4 ja Xbox One -pelikonsoleissa.
Uudemmissa APU-malleissa sovelletaan HSA-arkkitehtuuria.
Tuotteet > AMD64

Vuonna 2000 esitelty AMD64 on 64-bittinen suoritinarkkitehtuuri. Siinä on lisäksi x86-arkkitehtuurin laajennus, joka tukee suoraan vanhoja x86-käskyjä ja on siten yhteensopiva myös vanhojen ohjelmistojen kanssa. Muita etuja edellseen arkkitehtuuriin nähden on 
kaksinkertaistettu rekisterien määrä ja SSE-käskykanta.
Käskykantaa on käytetty AMD K8 -arkkitehtuurista lähtien.
Tuotteet > Mikroarkkitehtuurit

AMD on käyttänyt mikroarkkitehtuurista nimiä AMD K8 ja AMD K10.
AMD:n aiemmin käyttämästä K-termistä on luovuttu: K-sarjan suorittimet (alkaen AMD K5:stä vuonna 1994) saivat nimen inspiraationa krytoniitista.
Uudemmissa sarjoissa käytetään perhe-numeroa, jonka perässä on kirjain h.
AMD 15h -sarjan mikroarkkitehtuuri (Bulldozer), josta julkaistiin useampia sukupolvia (Piledriver, Steamroller, Excavator).
Vähävirtaisiin kuuluvat AMD Bobcat (14h), AMD Jaguar (16h) ja AMD Puma (16h).
Uusin mikroarkkitehtuuri on AMD Zen.
Tuotteet > Radeon

Radeon (ent. ATI Radeon) on AMD:n grafiikkaprosessorien (GPU) nimi. 
Radeoniin perustuvien näytönohjainten ajurit olivat aiemman nimetty Catalyst, mutta myöhemmin nimeksi on tullut Crimson.
Graphics Core Next (GCN) on Radeon-grafiikkasuorittimissa käytetty mikroarkkitehtuuri, josta on julkaistu useampia sukupolvia. Arkkitehtuurin seuraajat ovat Radeon DNA (RDNA) ja Compute DNA (CDNA).
Huhtikuussa 2017 AMD julkaisi tuoreimman RX 500 -sarjan grafiikkasuorittimet, jotka perustuvat RX 400 -sarjan Polaris mikroarkkitehtuuriin.
Elokuussa 2017 julkaistu RX Vega -sarja perustuu Graphics Core Next -arkkitehtuurin viidenteen sukupolveen. Sarjaan kuuluvat RX Vega 64 ja RX Vega 56 -mallit, jotka tukevat HBM2-muistiteknologiaa.
Radeon Instinct on syväoppimiseen suunnattu sarja.
Radeon Open Compute (ROCm) on ohjelmistoalusta grafiikkasuorittimien ohjelmointiin, jonka ensimmäisen version AMD julkaisi vuoden 2016 huhtikuussa.
Tuotteet > Instinct

Instinct MI100 on Compute DNA (CDNA) -arkkitehtuuriin perustuva kiihdytinkortti, joka on suunnattu tekoälyohjelmistojen ja vaativien matematiikkakuormien kanssa supertietokoneisiin ja huippuluokan palvelimiin. MI100 käyttää Arcturus-koodinimellä tunnettua grafiikkasuoritinta.
MI250X-mallia käyttävät Frontier- ja LUMI-supertietokoneet.
Kesäkuussa 2022 AMD esitteli CDNA 3 -arkkitehtuuria ja MI300-sarjan Instinct-piirejä.